Kristofers Kesidijs

Kristofers Kesidijs (Christopher John "Chris" Cassidy, dzimis ) ir ASV bijušais Nacionālā aeronautikas un kosmosa administrācijas (NASA) kosmonauts, atvaļināts ASV kara flotes specvienības SEAL virsnieks.

 Biogrāfijas 
1993. gadā Kristofers Kesidijs ASV Jūras kara flotes akadēmijā ieguva bakalaura grādu matemātikā.
Pēc tam viņš izgāja treniņu un atlases kursus un kļuva par Kara flotes speciālo uzdevumu vienības Navy SEALs virsnieku.
2000. gadā viņš Masačūsetsas Tehnoloģiju institūtā ieguva maģistra grādu jūras tehnikā.
Divas nedēļas pēc 2001. gada 11. septembra uzbrukuma ASV Kesidiju nosūtīja uz Afganistānu.

2004. gada 6. maijā Kristoferu Kesidiju iekļāva NASA 19. astronautu grupā. 2006. gada 10. februārī viņš saņēma misijas speciālista kvalifikāciju.

Kesidija pirmais kosmiskais lidojums notika 2009. gada jūlijā Space Shuttle Endeavour lidojumā STS-127. Viņš veica trīs iziešanas kosmosā.

Otro lidojumu Kristofers Kesidijs sāka 2013. gada martā, ar kosmosa kuģi Sojuz TMA-08M dodoties uz Starptautisko kosmosa staciju (SKS). Viņš bija SKS-35 un SKS-36 ekspedīcijas lidojuma inženieris. 2013. gada septembrī viņš atgriezās uz Zemes.

Trešo kosmisko lidojumu Kesidijs sāka 2020. gada 9. aprīlī, ar kosmosa kuģi Sojuz MS-16 dodoties uz SKS. Viņš bija 62. ekspedīcijas lidojuma inženieris un 63. ekspedīcija ekspedīcijas komandieris. Uz Zemes viņš atgriezās 2020. gada 22. oktobrī.

2021. gada 28. maijā Kristofers Kesidijs paziņoja, ka atstāj NASA un atvaļinās no Kara flotes.

Kosmisko lidojumu kopsavilkums:
 Kosmosa kuģis Starts Nolaišanās Apkalpes biedri Pozīcija Ilgums STS-127Endeavour   Marks PolanskisDaglass HērlijsŽilija PajetaDeivids VolfsTomass MaršbērnsTimotijs KopraKoiči Vakata Misijas speciālists 15 d 16 h 45 min Sojuz TMA-08M   Pāvels VinogradovsAleksandrs Misurkins Lidojuma inženieris 166 d 6 h 15 min Sojuz MS-16   Anatolijs IvaņišinsIvans Vagners Lidojuma inženieris 195 d 18 h 49 min

 Iziešanas atklātā kosmosā 
MisijaSlūžu kameraKosmonauti Sākums (UTC)BeigasIlgums Darbība STS-127EVA 3 Deivids VolfsKristofers Kesidijs  14:32  20:31 5 stundas 59 minūtes JEF sagatavošana darbam, Harmony pieslēgvietas sagatavošana, 2 no 6 akumulatoru bateriju nomaiņa P6 fermā. Iziešana pārtraukta CO2 paaugstināšanās dēļ skafandrā. STS-127EVA 4 Kristofers KesidijsTomass Maršbērns  13:54  21:06 7 stundas 12 minūtes 4 no 6 bateriju nomaiņa P6 fermā. STS-127EVA 5 Kristofers KesidijsTomass Maršbērns  11:33  16:27 4 stundas 54 minūtes Dextre siltumizolācijas nostiprināšana. Z1 barošanas kabeļu pārkonfigurēšana. JEM-VE videokameru uzstādīšana. SKS-35EVA 2 Quest Kristofers KesidijsTomass Maršbērns  12:44  18:14 5 stundas 30 minūtes Neplānota iziešana. Nomainīts P6 sekcijas sūknis 2B, lai mēģinātu noteikt amonjaka noplūdi dzesēšanas sistēmā. SKS-36EVA 2 Quest Kristofers KesidijsLuka Parmitāno  12:02  18:09 6 stundas 7 minūtes Nomainīts sakaru kanāla bloks Space-to-Ground Transmitter Receiver Controller. Noņemti eksperimentu paraugi no MISSE-8: ORMatE-III un Payload Experiment Container. Novilkti elektrokabeļi no Unity moduļa uz PMA-1. Radiatoru turētāji (Radiator Grapple Bars) un uzstādīti tos fermas abās pusēs. Pie S segmenta nomontēta sabojājusies kameras iekārtu Mobile Base Camera Light Pan-Tilt Assembly. Uz Z1 segmenta uzstādītas Y tipa elektroenerģijas pārvienojumcilpas elektroenerģijas nepārtrauktības nodrošināšanai. Uz PMA-2 adaptera pieslēgvietas ar Harmony uzstādīts daudzslāņu izolācijas pārklājs. Novilkts datu kabelis no Zarja moduļa uz Tranquility moduli. SKS-36 EVA-3 Quest Kristofers KesidijsLuka Parmitāno  11:57  13:39 1 stundas 32 minūtes Veikta videokabeļa uzstādīšana, uz Z1 segmenta uzstādīta Y tipa  pārvienojumcilpu. Iziešana pārtraukta priekšlaicīgi Parmitāno skafandrā radušā mitruma dēļ. SKS-63 Quest Kristofers KesidijsRoberts Bēnkens  11:02  17:39 6 h 7 min Akumulatoru bateriju nomainīšanas darbi kopnes S6 segmenta 1B kanālā. Noņemti pieci no sešiem vecajiem NiH akumulatoriem, uzstādīti divi no trim jaunajiem Li-ion akumulatoriem un uzstādītas divas no trim adaptera platēm. SKS-63 Quest Kristofers KesidijsRoberts Bēnkens  11:13 17:14 6 h 1 min Akumulatoru bateriju nomainīšanas darbu pabeigšana kopnes S6 segmenta 1B kanālā. Noņemts vecais NiH akumulators, uzstādīts viens jaunais Li-ion akumulators un adaptera plate. Astronauti pēc tam sagatavoja 3B darba vietu nākamajai iziešanai: pārvietoja dažus kabeļus un mēģināja, bet neizdevās noņemt vecu stiprinājumu no viena no saules bateriju mastiem. SKS-63 Quest Kristofers KesidijsRoberts Bēnkens  11:10 17:10 6 h Akumulatoru bateriju nomainīšanas darbi kopnes S6 segmenta 3B kanālā. Noņemti visi seši vecie NiH akumulatori, uzstādīti trīs jaunaie Li-ion akumulatori un uzstādītas trīs adaptera plates. SKS-63 Quest Kristofers KesidijsRoberts Bēnkens  11:12 16:41 5 h 29 min Uz Mobile Base System uzstādīta robotizeto rīku krautuve RiTS (Robotic Tool Stowage). Darbi pie Tranquility moduļa aksiālā saslēgšanās mezgla CBM, kur paredzēts uzstādīt Nanoracks Bishop Airlock slūžu kameru. Tika noņemts PMA-3 pārklājs, un tas atgriezts slūžu kamerā. Noņemti trīs atlūzu vairogi, un tie piesieti pie moduļa netālu no CBM.

 Ārējās saites 

 Christopher Cassidy (Captain, U.S. Navy) NASA Astronaut  NASA 
 Biogrāfija astronaut.ru 

Kategorija:ASV astronauti
Kategorija:NASA astronauti